**Anunțuri**

(ședința la Ministerul Finanțelor cu Direcțiile finanțe ale UAT

și Trezoreriile regionale din 06.12.2018)

1. **Dna Tatiana Ivanicichina –** secretar de stat (10 min.)
2. ***Adoptarea de Parlament a Legii bugetului de stat pe anul 2019***

Vă informăm că la 30 noiembrie curent, Parlamentul a adoptat în lectura II (finală) proiectul Legii bugetului de stat pentru anul 2019.

În acest context, în cel mai scurt timp, din partea ministerului va fi remisă o circulară în adresa APL, cu unele particularități ce țin de aprobarea și repartizarea (dezagregarea) bugetelor locale pentru 2019, bugete provizorii, precum și necesitatea corelării bugetelor locale cu prevederile Legii bugetului de stat pentru anul 2019.

Avînd în vedere că pînă la termenul limită de aprobare a bugetelor locale (10 decembrie) pentru anul 2019 de către consilii mai este timp, ar fi oportun ca în proiectul deciziei bugetare să fie reflectate limitele finale ale transferurilor de la bugetul de stat către bugetele locale, conform Anexei nr.7, pentru a nu fi nevoie de corelare.

1. ***Redistribuirea alocațiilor bugetare pe anul 2018***

În conformitate cu prevederile art.25 alin.(3) din Legea privind finanțele publice locale, redistribuirea alocațiilor bugetare fără afectarea indicatorilor aprobați prin decizia bugetară anuală se efectuează pînă la *30 noiembrie* a anului bugetar.

Accesul în modulul e-alocații (GAB) a fost stopat pentru toți utilizatorii începînd cu *25 noiembrie curent* pentru lansarea ciclului de modificare a Legii bugetului de stat pe anul 2018 urmare a aprobării HG nr.1121/14.11.2018 și nr.1151/21.11.2018, și nu va fi accesibil și pentru perioada 01-08 decembrie curent pentru asigurarea îndeplinirii prevederilor Legii privind modificarea Legii bugetului de stat pe anul 2018, adoptate de Parlament la 30.11.2018.

Din acest considerent, ca excepție de la prevederile legale, avînd în vedere situația creată ce necesită a fi soluționată urgent, vom permite APL să efectueze redistribuirile de alocații bugetare în modulul GAB pentru perioada ***10-15 decembrie*** curent.

1. ***Avizarea și efectuarea expertizei financiare conform Legii nr.100/2017***

Există un șir de scrisori din partea APL, *în special din r-ul Orhei*, unde se solicită avizarea sau efectuarea expertizei financiare a proiectelor actelor normative ale APL (ambele nivele).

În privința *avizării* vă informăm că ministerul, în calitate de autoritate a administrației publice centrale, în opinia noastră, nu cade sub incidența prevederilor art.32 din Legea cu privire la actele normative nr.100 din 22.12.2017, deoarece nu este autoritatea publică responsabilă de implementarea prevederilor conținute în proiectul actului normativ al APL, și nici nu poate fi catalogată ca și *instituție interesată*, care presupune obligația de avizare a proiectelor actelor normative a APL.

Mai problematică pentru minister este chestiunea privind efectuarea *expertizei financiare,* deoarece este obligatorie pentru proiectele cu impact asupra bugetului public.

Menirea expertizei financiare este de a:

1. asigura concordanța prevederilor proiectului cu legislația din domeniul financiar – nu este necesară o expertiză, deoarece cadrul legal/normativ din domeniul finanțelor publice asigură reglementări exhaustive în domeniul bugetar (competențe și responsabilități, structura deciziei bugetare, calendarul bugetar, regulile bugetar-fiscale, procesul bugetar etc.) și nu necesită o expertiză financiară, doar decît un control administrativ din partea Oficiului teritorial al Cancelariei de Stat;
2. evalua cheltuielile pentru realizarea noilor reglementări – deciziile bugetare anuale nu prezumă reglementări noi, doar aplicarea cadrului normativ existent transpus ca și cheltuieli în bugetul local. Evaluarea cheltuielilor are loc doar cînd există un proiect de act normativ (autor ministerul cu o politică nouă și nu APL) care operează modificări în legislație referitor la sistemul finanțelor publice locale;
3. semnala deficiențe cu caracter financiar și a prognoza consecințele în domeniul financiar – respectarea cu strictețe a regulilor bugetar-fiscale și materializarea lor în decizia bugetară anuală nu poate produce consecințe în domeniul financiar.

Din aceste considerente, prezentarea proiectelor de acte normative ale APL din domeniul bugetar pentru efectuarea expertizei financiare nu-și au rostul.

1. ***Concordanța între volumele transferurilor alocate de la bugetul de stat/bugetele locale conform planurilor precizate cu cele ale bugetelor locale/bugetului de stat pe anul 2018***

Rugăm APL să depună efortul necesar pînă la încheierea anului bugetar pentru a aduce în concordanță planurile precizate aferente volumelor transferurilor cu cele planificate la bugetul de stat (conform Anexei nr.5 la Legea bugetului de stat pe anul 2018, repartizate prin Hotărîri de Guvern, fonduri centralizate la bugetul de stat), și viceversa, în cazul FISM-lui privind contribuția bugetelor locale la proiectele implementate de acest fond.